संत पापा ने पहले पाठ की ओर ध्यान आकृष्ट करते हुए कहा, “वह कौन सा महान चमत्कार है जिसको प्रभु ने सम्पन्न किया?” पहला पाठ जो नबी इसायस के ग्रंथ से लिया गया है इसकी व्याख्या करता है, “मैं एक नये आकाश एवं नई पृथ्वी की सृष्टि करता हूँ। मैंने उसकी सृष्टि की है ताकि तुम सदा के लिए आनन्द मना सको।” संत पापा ने कहा कि प्रभु हमें अपने साथ रहने के आनन्द की अभिलाषा हेतु प्रेरित करते हैं। जब प्रभु हमारे जीवन से होकर गुजरते हैं और हममें चमत्कार करते हैं तब हम उसे महसूस करते हैं, उसके बाद यह वहीं समाप्त नहीं हो जाता बल्कि यहाँ हमारे लिए निमंत्रण है कि हम आगे बढ़ें, यात्रा को जारी रखें, ईश्वर के चेहरे की खोज करें। स्तोत्र कहता है, ̎ उनके आनन्द की खोज करें।̎